Loo Keskkool

Loo Keskkool on 12-klassiline põhi- ja keskharidust andev õppeasutus Harjumaal Jõelähtme vallas Loo alevikus.

Ajalugu
Kooli asutamine ja 1980. aastad
Kooli vahetuks eelkäijaks võib pidada 1982. aasta 1. septembril avatud Loo Lasteaed-Algkooli. Tegemist oli esimese sellise haridusasutusega Nõukogude Liidus ja kooli avamisel osales ka haridusminister Elsa Gretškina.Koolilugu. Vaadatud 26.02.2020.

Alates 1987. aastast, mil valmis uus koolihoone, tegutses kool Loo 8-klassilise koolina. Koolihoone valmis nõukogude ajal harukordse eriprojekti järgi (originaalprojekti autor oli arhitekt Siiri Kasemets), kuid jäi lõpuni ehitamata majandussurutise tõttu. Loo Kooli pidulikul avamisel sama aasta 1. septembril osales taas haridusminister Elsa Gretškina. Kooli esimene direktor oli Aivar Jõgi. Õppima asus 287 õpilast ja neid õpetama asus 25 õpetajat.Loo kool saab veebruariks laienduse. Harju Elu, 06.06.2019. Vaadatud 26.02.2020.

1988. aastal sai koolist mittetäielik keskkool (õppetööd alustas 9. klass) ja 1991. aastast kannab kool Loo Keskkooli nime (kevadel lõpetas esimene lend 12. klassi).Loo Keskkooli arengukava 2013 - 2016. Vaadatud 26.02.2020.

Kool 21. sajandil
2008. aastal ehitati koolile kunstmuruga staadion ning sama aasta sügisel algas koolimaja siseruumides põhjalik remont. 2009. aasta 1. septembril avatud renoveeritud koolimaja sai uue ventilatsioonisüsteemi, rekonstrueeriti hoone veevarustust ja kanalisatsiooni, soojustati katus ja sokkel ning uue ilme sai ka kooli territoorium.Jõelähtme vallaleht, nr 146, juuli-august 2009. Vaadatud 26.02.2020.

2013. aastal soojustati kooli fassaad, mis muutis hoone varasemat ilmet.

2015. aastal oli Loo Keskkooli eesti keele riigieksami tulemus Harju maakonna koolide seast parim.Graafik: 10 tugevamat kooli matemaatika ja eesti keele eksamite alusel. Novaator, 18.09.2015.

2016. aastal võitis kool maakonnas konkursi "Harjumaa turvaline kool 2016".Harjumaa „Turvaline kool 2016” on Loo Keskkool. Harju Elu, 12.12.2016.

2019. aastal alustati õpilaste ja personali jaoks kitsaks jäänud majale kolmanda korruse ehitamist. Enam kui aasta kestnud ehitustööd, mille maksumuseks kujunes veidi üle 2,5 miljoni euro, valmisid 2020. aasta augustis. Kool sai peale kolmanda korruse (lisandus kümme klassiruumi ja kolm kabinetti), kooli omanäolisest ringikujulisest sisehoovist sai kinnine 15 meetri kõrguse lae ja klaaskatusega aatrium, koolimajja paigaldati invalift ja uus ventilatsioonisüsteem ning värskendati koolimaja fassaadi viimistlust.Loo keskkooli juurdeehitus on valmis. Jõelähtme Vallaleht. Nr 278. August 2020. Lk 1.

2025. aastal alustas uuenenud Loo Keskkoolis õppetööd ligi 67 0 õpilast ja töötamist 82 personaliliiget.

Kooli direktoridMeie kooli lugu. Vaadatud 26.02.2020.
 1987–1994 Aivar Jõgi
 1994 Rein Parve (direktori kohusetäitja)
 1994–2000 Villu Männik
 2000–2005 Vello Varik
 2005–2006 Jaak Hiisjärv
 2006–2007 Vello Varik
 2007–2010 Sirje Laansoo
 2010–... Ants Rebane

Õpilaste arv
+ Õpilaste arv Loo Keskkooli põhikooli- ja gümnaasiumiosasHaridusSilm. Vaadatud 02.09.2020.  2005/2006 2006/2007 2007/2008 2008/2009 2009/2010 2010/2011 2011/2012 2012/2013 2013/2014 2014/2015 Põhikool 289 278 270 259 246 239 255 266 2951 3012 Gümnaasium 38 54 54 63 53 64 52 46 40 56 Kokku 327 332 324 322 299 303 307 3123 335 357

 2015/2016 2016/2017 2017/2018 2018/2019 2019/2020 2020/2021 2021/2022 2022/2023 2023/2024 2024/2025 Põhikool 3554 3895 431 466 494 – – – – – Gümnaasium 63 69 68 77 79 – – – – – Kokku 418 458 499 543 573 Ligi 550 Ligi 600 Ligi 650 – –

Märkus 1: teistel andmetel 297Jõelähtme valla haridusvõrgu arengukava 2017-2022. Jõelähtme vald 2016/2017. Vaadatud 26.02.2020.
Märkus 2: teistel andmetel 299
Märkus 3: teistel andmetel 310
Märkus 4: teistel andmetel 344
Märkus 5: teistel andmetel 385
Viited

Välislingid
Kooli koduleht
Loo kooli laiendus - esikislahendus

Kategooria:Harju maakonna koolid
Kategooria:Jõelähtme vald